b"\n_START_ARTICLE_\nPr\xc3\xa6sidentvalget i USA 1996\n_START_SECTION_\nValgkampen\n_START_PARAGRAPH_\nI det hele taget var det vanskeligt for republikanerne at vinde over den siddende pr\xc3\xa6sident, Bill Clinton, under valgkampen i 1996, da USA var inde i \xc3\xb8konomiske og sociale opgangstider, i mods\xc3\xa6tning til hvad situationen var under republikaneren George H. W. Bush mellem 1989 og 1993. Aligevel fandt republikanerne et svagt punkt ved Clinton: Under valgkampen i 1992 var han imod Bushs brudte l\xc3\xb8fte om ingen nye skatteh\xc3\xa6velser, et l\xc3\xb8fte som Clinton selv havde brudt. Ellers var ogs\xc3\xa5 moral noget som Bob Dole brugte meget tid p\xc3\xa5, da Clintons moral blev opfattet som tvivlsom, da nye damehistorier stadig dukkede op i medierne. Clinton fastslog at han havde beskyttet amerikanske v\xc3\xa6rdier, og at han, i mods\xc3\xa6tning til Dole, gik ind for en for\xc3\xb8gelse af vagter langs gr\xc3\xa6nsen mellem Californien og Mexico.\n_START_SECTION_\nAndre kandidater\n_START_PARAGRAPH_\nIngen stor tredje kandidat udvalgte sig, selv om Ross Perot ogs\xc3\xa5 stilte op til valget dette \xc3\xa5r. Perot opstilte denne gang med United States Reform Party, og opn\xc3\xa5ede en procentdel p\xc3\xa5 8,1 (lidt over 8 millioner af stemmene). Andre kandidater, inklusiv Ralph Nader (The Green Party), Harry Browne (Libertarian Party), Howard Phillips (Taxpayer's Party) og John Hagelin (Natural Law Party), fik alle mindre end 700.000 stemmer."